Yiwen n wass taqcict tenna: «Aaaah a yemma taɛzizt, sebɛa n wayetma ttefɣen, kečmen, ttɛeddayen ɣef yiɣed-ina, wellah ass-a ad t-ɛemreɣ». dɣa tɛedda tɛemmer-it, almi i qrib ad tfak yenta-as yiɣes, teḍlaq ɣef lqaɛa. imi d-wḍen wayetma-s walan-tt teḍlaq ɣef lqaɛa nwan temmut, ruḥen wwin-d asenduq n usɣar ɣeṭṭant s wuzzal gren-tt ɣur-s, wwin-tt ɣer lebḥer ḍegren-tt, iɛedda-d uɛewam yufa aṣenduq-nni dɣa yewwi-t ɣer uxxam-is, yessers-it daxel n texxamt-is.